Document ID: 32005D0433

32005D0433
L 151/19
JURNALUL OFÍCIAL AL UNIUNII EUROPENE
DECIZIA COMISIEI
din 9 iunie 2005
de modificare a Deciziei 92/452/CEE în ceea ce privește echipele de recoltare de embrioni din Statele Unite ale Americii
[notificată cu numărul C(2005) 1687]
(Text cu relevanță pentru SEE)
(2005/433/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 92/452/CEE a Comisiei din 30 iulie 1992 privind stabilirea listei echipelor de recoltare de embrioni autorizate, în țările terțe, pentru exportul de embrioni de animale din specia bovină spre Comunitate (2) prevede că statele membre nu pot să importe embrioni proveniți din țările terțe decât în cazul în care acești embrioni au fost recolectați, tratați și depozitați de echipele de recoltare de embrioni care figurează pe lista anexată prezentei decizie.
(2)
Statele Unite ale Americii au solicitat să se aducă unele modificări listei cu privire la înscrierile pentru această țară.
(3)
Statele Unite ale Americii au furnizat garanții privind respectarea normelor corespunzătoare stabilite de Directiva 89/556/CEE, iar echipele de recoltare în cauză au fost autorizate oficial pentru exporturile în Comunitate de către serviciile sanitar-veterinare competente din această țară.
(4)
Prin urmare, Decizia 92/452/CEE ar trebui modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică de la 17 iunie 2005.
Articolul 3
Prezenta decizie se adresează statelor membre.
Adoptată la Bruxelles, 9 iunie 2005.

Labels: 0
3
18
6